钦定古今图书集成/明伦汇编/闺媛典/第316卷 > 皇清四十九 > 叶希贵妻王氏
## 钦定古今图书集成/明伦汇编/闺媛典/第316卷 > 皇清四十九 > 叶希贵妻王氏

按《扬州府志》：“王氏，泰州人，叶希贵妻。贵殁，守节四十馀年。毕生不饰铅粉，不衣纨縠，篝灯夜绩。”

无间寒暑，教三子极严，偶或夜归，皆屏息户外，不敢扣门。至老，灯下犹能刺绣。诸子或𫗴粥膏火不继，即出女红助之。季子荫生，登康熙乙酉《贤书》，氏年八十终，学使旌表。